ליאורה מינקה

ליאורה מינקה (נולדה ב-18 בדצמבר 1953) היא אשת ציבור ישראלית, שהייתה יושבת ראש תנועת אמונה בשנים 2001 - 2023.

ביוגרפיה

מינקה היא בתם של איזי ושושנה פרום. אבי אמה משה דוב מגיד (1901–1963) היה יו"ר המפד"ל בתל אביב וחבר מועצת העיר מטעם המזרחי. אביו הרב קלמן מגיד היה רבן של הערים ארמיאנסק  בחצי האי קרים ושל קרוז' ווקשנה בליטא ואמו לאה בת ר' צבי הירש דניאלביץ הייתה מיוחסת לגאון מווילנה.

בוגרת בית הספר צייטלין. ריכזה סניף בני עקיבא בירושלים, ושירתה בצה"ל בנח"ל בהיאחזות אל על (כיום המושב אליעד) ברמת הגולן.

דוקטורנטית בחינוך ומפקחת במשרד החינוך לשעבר. ריכזה פרויקט טיפוח מנהיגות נוער, ומרצה בבית הספר לחינוך באוניברסיטת בר-אילן. שימשה גם כמרכזת לימודי תעודת ההוראה במכללת אשקלון.

הייתה נציגת המפד"ל במועצה הדתית בתל אביב, ובמועצת העיר תל אביב-יפו. כיהנה כחברת מועצת הנאמנות של התיאטרון הקאמרי ומאז 2022 משמשת כיו"ר הוועד המנהל של התיאטרון. בשנת 2001 נבחרה ליו"ר אמונה - תנועת האישה הדתית לאומית. מוקמה במקום ה-27 ברשימת המפד"ל בבחירות לכנסת השש עשרה (2003. לקראת הבחירות לכנסת השמונה עשרה (2009) מוקמה במקום השישי ברשימת "הבית היהודי", אך לא נבחרה לכנסת. מכהנת בוועד המנהל של מכללת שערי מדע ומשפט. כיהנה בוועד המנהל של היכל התרבות בתל אביב יפו.

חיים אישיים

מינקה היא תושבת תל אביב-יפו, נשואה לשמואל מינקה ואם לארבעה. ביתה, תא"ל ד"ר הדס מינקה-ברנד, היא ראש מערך מדעי ההתנהגות.

קישורים חיצוניים 

 
 
 
 ליאורה מינקה מתארחת בתוכנית "שעה של אנשים", רדיו גלי ישראל, 22 באוקטובר 2015

הערות שוליים 

בוגרות אוניברסיטת בר-אילן
בוגרי אוניברסיטת בר-אילן
בוגרות בית הספר צייטלין
בוגרי בית הספר צייטלין
בוגרות בני עקיבא
בוגרי בני עקיבא
חברות מועצת העיר תל אביב-יפו
חברי גרעיני נח"ל
משפחת הגר"א
עובדי משרד החינוך, התרבות והספורט
פעילות הבית היהודי
פעילי המפד"ל
ציונות דתית: אנשי חינוך
ראשי תנועת אמונה
פעילי הבית היהודי
חברי מועצת העיר תל אביב-יפו
ישראליות שנולדו ב-1953
ישראלים שנולדו ב-1953